ชูสามนิ้ว แจมเปิดตัวหนัง The Hunger Games ที่ลอนดอน
กลุ่มต้าน คสช. แสดงสัญลักษณ์ ชูสามนิ้ว พร้อมถือป้าย #DistrictThai แจมงานเปิดตัว The Hunger Games ภาคล่าสุดที่สหราชอาณาจักร ขณะที่ พล.อ.ประยุทธ์ เคยเตือนแล้วว่าอย่าเลียนแบบภาพยนตร์11 พ.ย. 2557 - เมื่อวันที่ 10 พ.ย. ที่ผ่านมา ในการเปิดตัวภาพยนตร์ The Hunger Games : Mockingjay - Part 1 รอบปฐมทัศน์ที่กรุงลอนดอน สหราชอาณาจักร มีคนกลุ่มหนึ่งเข้ามารวมตัวชูสามนิ้วในงาน พร้อมถือป้าย #DistrictThai โดยมีคลิปแสดงให้เห็นช่วงที่กล้องของงานจับภาพกลุ่มคนที่ทำกิจกรรมดังกล่าวด้วย ต่อมากลุ่มที่ทำกิจกรรมดังกล่าวได้เผยแพร่แถลงการณ์ #DistrictThai : คนไทยไม่รับรัฐประหาร / Thais reject coup ประกาศให้โลกรู้ : คนไทยไม่ยอมรับรัฐประหาร อยู่ในเพจ District Thai ด้วยอนึ่ง ก่อนหน้านี้เมื่อวันที่ 1 มิ.ย. บริเวณทางเดินเชื่อมรถไฟฟ้า BTS สถานีอโศก และ MRT สถานีสุขุมวิท มีการชูป้ายต่อต้านรัฐประหาร และมีการชูมือทำสัญลักษณ์ 3 นิ้ว ตามแบบตัวละครในภาพยนตร์เรื่อง The Hunger Games ขณะที่เมื่อวันที่ 6 มิ.ย. พล.อ.ประยุทธ์ จันทร์โอชา หัวหน้า คสช. ในขณะนั้นกล่าวผ่านรายการคืนความสุขให้คนในชาติ ขอร้องอย่าชูสามนิ้วนอกบ้านเพราะจะผิดประกาศ คสช. และระบุด้วยว่าอย่าเลียนแบบภาพยนตร์ต่างชาติ ประเทศไทยไม่เหมือนที่อื่น และเมื่อวันที่ 8 มิ.ย. เจ้าหน้าที่ตำรวจควบคุมตัวผู้ชุมนุมต้าน คสช. และทำสัญลักษณ์ ชูสามนิ้ว ในกรุงเทพฯ จำนวน 7 ราย ก่อนปล่อยตัวในเวลาต่อมา ขณะที่สถานีตำรวจภูธรในจังหวัดเชียงใหม่เคยมีคำสั่งให้เจ้าหน้าที่ตำรวจเฝ้าระวังการทำกิจกรรมชูสามนิ้วตามพื้นที่สาธารณะเช่นกัน (อ่านข่าว )
กลุ่มต้าน คสช. แสดงสัญลักษณ์ ชูสามนิ้ว พร้อมถือป้าย #DistrictThai แจมงานเปิดตัว The Hunger Games ภาคล่าสุดที่สหราชอาณาจักร ขณะที่ พล.อ.ประยุทธ์ เคยเตือนแล้วว่าอย่าเลียนแบบภาพยนตร์ 11 พ.ย. 2557
district thai,the hunger games,การป่วนทางวัฒนธรรม,คสช.,ชูสามนิ้ว,ภาพยนตร์,ลอนดอน,สหราชอาณาจักร